**VA BATETI JOC DE NOI SI NU VA PASA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VĂ BATEŢI JOC DE NOI ŞI NU VĂ PASĂ

Vă bateţi joc de noi şi nu vă pasă.

Ne jefuiţi pe stradă şi în casă

Cu biruri numai pentru obidiţi.

Voi frig şi foame încă nu simţiţi.

Luaţi de la mulţi şi daţi la cei puţini

Guvern de mitomani şi asasini!

Ne credeţi proşti pentru că v-am ales.

Voiam progres şi voi n-aţi înţeles.

Aţi progresat dar numai pentru voi

Şi-aţi aruncat dreptatea la gunoi.

Minţiţi la fel de mult cum respiraţi.

Aleşii noştrii – gaşcă de ingraţi.

Cu toţii v-aţi născut cândva aici

Dar vindeţi ţara unor venetici

Şi fără preget încasaţi procente.

Sunteţi întunecate elemente

Ce se combină numai între ele

Ca să vă umpleţi conţurile grele.

E frig. Bătrânii noştrii sunt bolnavi.

Le-aţi luat speranţa voi, coioţi hulpavi.

Puţini mai pot să stea pe ger, în stradă.

Aşteaptă său sa moara sau să cadă

Guvernul vostru mafiot şi crud.

Dar gemetele lor se mai aud

Prin glasul celor care vin în pieţe

Aici şi aiurea, fără încetare.

Vă intră frică-n oase şi pe feţe

Vi se citeste-ngrijoarerea, mare!

Căci veţi simţi şi foametea şi frigul

Din puşcăria propriilor coşmaruri.

Vă veţi lovi, vă veţi strivi de digul

Poporului unit numai de-amaruri!

Când veţi avea doar amintiri şi bani

Veţi fi săraci, bolnăvi si fără vlagă.

Căci pentru România noastră dragă

Sunteţi numai o gaşcă de golani.

Nu vă urăm, ne-am murdări simţirea.

Dispreţuim profilul vostru frust.

Poporul nostru-i un popor august

Şi în curând îşi va găsi menirea.

Menirea lui e însă fără voi.

Curând veţi fi un maldăr de gunoi.

Ianuarie 2012